|  |  |
| --- | --- |
| ГРБОВИ ЗА МЕМОРАНДУМ | Република СрбијаАутономна покрајина Војводина**Покрајински секретаријат за****пољопривреду, водопривреду и шумарство**Булевар Михајла Пупина 16, 21000 Нови СадТ: +381 21 487 44 11; 456 721 F: +381 21 456 040 psp@vojvodina.gov.rs |
|  БРОЈ: 001141672 2025 09419 001 000 000 001 |  ДАТУМ:12.03.2025. године |

На основу чл. 16, 24. и 33. Покрајинске скупштинске одлуке о покрајинској управи („Службени лист АПВ“, бр. 37/14 и 54/14 - др.одлука, 37/15, 29/17, 24/19, 66/20 и 38/21), чл. 11. Покрајинске скупштинске одлуке о буџету АП Војводине за 2025. годину („Службени лист АПВ“, брoj 57/24), a у вези са Законом о подстицајима у пољопривреди и руралном развоју („Службени гласник РС“, бр. 10/13, 142/14, 103/15 и 101/16, 35/2023, 92/2023 и 94/2024), Покрајинском скупштинском одлуком о програму подршке за спровођење пољопривредне политике за развој села и политике руралног развоја за територију Аутономне покрајине Војводине у 2025. години („Службени лист АПВ“, број 57/24) и чланом 8. Уредбе о средствима за подстицање програма или недостајућег дела средстава за финансирање програма од јавног интереса која реализују удружења („Сл.гласник РС“, бр. 16/2018) са Упутством о обавези дефинисања везе између утврђеног јавног интереса и финансирања програма који реализују удружења ( „Службени лист АПВ”, број 1 /20) покрајински секретар за пољопривреду, водопривреду и шумарство (у даљем тексту: покрајински секретар) доноси

**К О Н К У Р С**

**ЗА ДОДЕЛУ СРЕДСТАВА ЗА OДРЖАВАЊЕ ТРАДИЦИОНАЛНИХ**

**МАНИФЕСТАЦИЈА У 2025. ГОДИНИ У АП ВОЈВОДИНИ**

1. **ЦИЉ И ПРЕДМЕТ КОНКУРСА**

Циљ Конкурса за доделу средстава за одржавање традиционалних манифестација у 2025. години у АП Војводини (у даљем тексту: Конкурс) јесте боља промоција и подизање капацитета руралне средине, као и повезивања пољопривредника и пољопривредних производа ради бољег позиционирања на тржишту.

Предмет конкурса јесте додела бесповратних финансијских средстава за одржавање традиционалних манифестација у 2025. години у АП Војводини.

1. **ВИСИНА БЕСПОВРАТНИХ СРЕДСТАВА**

За реализацију мере предвиђено је укупно **25.000.000,00 динара**.

Максимални износ бесповратних средстава по једној пријави не може бити већи од **1.000.000,00 динара**.

Минимални износ бесповратних средстава по једној пријави износи **40.000,00 динара**.

1. **НАМЕНА СРЕДСТАВА**

Бесповратна средства намењена су за активност:

**Информативне активности: сајмови, изложбе, манифестације, студијска путовања**

**- суфинансирање организовања сајмова, манифестација и изложби у области пољопривреде и руралног развоја као и локалних манифестација са сврхом очувања традиционалних заната и производње локалних производа:**

* закуп излагачког простора са основним техничким услугама;
* куповина, односно закуп штанда;
* закуп бине, озвучења и осветљења;
* израда дизајна и штампање промотивног материјала;
* трошкови оглашавања у штампаним и електронским медијама;
* трошкови путовања (прихватљиво до 10.000,00 динара);
* трошкови куповине материјала за израду традиционалних рукотворина и
* трошкови куповине пехара и медаља за награде.

Подносилац пријаве може поднети само једну пријаву по конкурсу.

1. **КОРИСНИЦИ**

Право на подстицаје остварују удружења грађана са седиштем у АП Војводини, која су уписана у Агенцији за привредне регистре пре 01.01.2025.године, у чијем су делокругу пољопривредне активности и рурални развој, која се баве пољопривредном производњом, негују традиционалне вредности и баве се очувањем старих заната на селу, осим културно уметничких друштава.

1. **ВРЕМЕНСКИ ОКВИР**

Конкурс је отворен до **14.04.2025. године.**

1. **ПОТРЕБНА ДОКУМЕНТАЦИЈА**

**Подносилац пријаве доставља следећу документацију:**

1. образац пријаве (попуњен искључиво на рачунару) са обавезним потписом подносиоца пријаве и печатом удружења;
2. фотокопија личне карте или очитана чипована лична карта овлашћеног лица;
3. фотокопија решења о упису у регистар у Агенцији за привредне регистре;
4. програм манифестације са предлогом агенде (потписан и печатиран);
5. списак чланова програмског и организационог одбора;
6. препоруку локалне самоуправе о препознавању манифестације или фотокопија уговора закљученог у претходних пет година између подносиоца пријаве и локалне самоуправе којим је локална самоуправа суфинасирала манифестацију;
7. уверење Пореске управе о томе да је подносилац пријаве измирио пореске и друге јавне дажбине закључно са 31.12.2024. године;
8. фотокопија картона депонованих потписа од Управе за трезор (уколико поседује), односно Пословне банке;
9. јединствени број корисника јавних средстава од Управе за трезор (уколико поседује);
10. фотокопија статута или оснивачког акта удружења грађана на којој је видљива овера АПР-а;
11. списак чланова удружења, подносиоца пријаве (Образац 1а);
12. интерни акт о антикорупцијској политици.
13. изјава 1. подносиоца пријаве који својим потписом потврђује под материјалном и кривичном одговорношћу истинитост и тачност података, непостојање сукоба интереса и даје сагласност за коришћење датих података током процеса провере, плаћања и трајања утврђених обавеза;
14. Изјава 2. подносиоца пријаве који својим потписом потврђује да је упознат са одредбама члана 103. Закона о општем управном поступку („Службени гласник РС“ бр. 18/2016, 95/2018 –аут.тумачење и 2/23 –одлука УС), по којима је орган дужан да по службеној дужности, у складу са законом, врши увид, прибавља и обрађује податке о чињеницама о којима се води службена евиденција, а који су неопходни за одлучивање.

Подносилац пријаве треба да се изјасни на обрасцу који је саставни део пријаве о томе да ли ће документацију наведену под тачком 7., прибавити сам или ће Покрајински секретаријат по службеној дужности од надлежних органа прибављати податке о чињеницама о којима се води службена евиденција у складу са законом који уређује општи управни поступак.

Комисија задржава право да поред наведених затражи и друга документа.

1. **НАЧИН ДОСТАВЉАЊА ПРИЈАВА**

Пријава са потребном документацијом може се доставити:

- путем поште на адресу органа,

- лично у Писарници покрајинских органа управе, или

- електронским путем – дигитална платформа АгроСенс АПВ.

Ако се пријава подноси путем поште или лично у Писарници покрајинских органа управе, документација се доставља у једном штампаном примерку као и у електронској верзији на УСБ-у искључиво у ПДФ-у (сваки приложени документ мора имати тачан назив нпр. Лична карта, потврда, Уговор и сл.)

За пријаве које се подносе електронским путем, на месту које је предвиђено за потпис уноси се електронски потпис. Документација се прилаже искључиво у ПДФ-у.

Упутство о начину подношења електронске пријаве и електронском општењу између органа и подносиоца пријаве саставни је део овог Правилника и објављен је на интернет страници органа.

1. **КОНТАКТ**

Додатне информације и термин за консултације могу се добити путем **електронске поште:** **psp@vojvodina.gov.rs**или путем телефона број: 021/487-4411 у периоду од 10,00 до 13,00 часова.

1. **ПРЕУЗИМАЊЕ ДОКУМЕНТАЦИЈЕ У ЕЛЕКТРОНСКОЈ ФОРМИ**

Текст конкурса, Правилник, образац пријаве, изјаве, извештај о наменском утрошку средстава и Упуство о начину подношења електронске пријаве и електронском општењу између органа, могу се преузети са интернет адресе: [*www.psp.vojvodina.gov.rs*](http://www.psp.vojvodina.gov.rs/).

**Покрајински секретар**

**Владимир Галић**

|  |  |
| --- | --- |
| **Драгица Илић председник** |  |
| **Петар Самоловац заменик председника** |  |
| **Милош Шешлија, члан** |  |
| **Немања Деспотов, члан** |  |
| **Јелена Дејановић, члан** |  |
| **Светлана Станишић, члан** |  |
| **Јадранка Савин** **секретар Комисије** |  |